Oliver Kulpsoo

Haridus

2000. aastal lõpetasin Tartu Tamme Gümnaasiumi. Aastal 2003 lõpetasin Viljandi Kultuurikolledži (Viljandi Kultuuriakadeemia) valguskujundaja erialal.

Töökäik

2004–2006 töötasin 1,5 aastat Sihtasutuses NUKU valgustajana. Aastatel 2006–2015 töötasin Von Krahli Teatris valguskujundaja ja tehnikuna. 2015–2017 töötasin asutuses Sõltumatu Tantsu Lava samadel suunitlustel. Alates 2017. aasta juunikuust olen vabakutseline valguskunstnik. 2017. aasta novembris asutasin Valguskunst OÜ.
Olen teinud koostööd järgmiste lavastajate, koreograafide, ansamblite, muusikute ja kunstnikega: Andres Dvinjaninov, Maria Usk, Finn Poulsen, Peeter Jalakas, Mart Kangro, Taavi Eelmaa, Aleksander Pepeljajev, Leonhard Lapin, Rainer Sarnet, Teemu Mäki, Mart Koldits, Riina Maidre ja Maike Lond Malmborg, Juhan Ulfsak, Marianne Kõrver-Tüür, Mara Kimele, Jim Ashilevi, Karl Saks, Hendrik Kaljujärv, Loore Martma, Ajjar Ausma, Mirko Rajas, Taavi Tõnisson, Robert M. Johanson, Marit Sirgmets, Simona Biekšaité, Alissa Šnaider, Flo Kasearu, Rene ja Carmel Köster, Ivan Strelkin, Helen Reitsnik ja Kärt Tõnisson, Mala Kline, Hendrik Toompere jun, Liis Kolle, Joanna Kalm, Sylvia Köster, Indrek Kornel, Barbara Lehtna, Svetlana Grigorjeva, Keity Pook, Sigrid Savi, kadrinoormets, Tatjana Romanova, Ruslan Stepanov, Eero Epner, Siim Tõniste, Üüve-Lydia Toompere, Piret Jaaks, Argo Vals Band, Tommy Cash, Põhja Konn, Nikns Suns, Kadri-Ann Sumera, Tiina Mölder, Christin Taul, Zuga Ühendatud Tantsijad, Erki Pärnoja, Epp Kubu, Toms Auniņš, Austra Hauks, Kārlis Krūmiņš, Kristina Norman, Karolin Poska, Valters Sīlis, Sigrid Viir, Emer Värk, Andres Lõo, Grėtė Šmitaitė, Sanghoon Lee, Raido Mägi, Kai Valtna, Anumai Raska, Tatjana Kozlova-Johannes, Arolin Raudva, Katrin Kreutzberg, Mari-Liis Eskusson, Alise Bokaldere, Iggy Lond Malmborg, Helena Krinal, Asma Ghanem, Katrin Tegova, Renzo van Steenbergen, Liis Lindmaa, Anatoli Tafitšuk, Laivi Suurväli, Mihkel Maripuu ja Henri Hütt jt.
Olen aidanud tehniliselt teostada festivale Baltoscandal, Augusti TantsuFestival, SAAL Biennaal, POT, Eesti Teatri Festival Draama, NuQ Treff, Kultuuritolm, Patareiv, Intsikurmu Muusikafestival, Intsikurmu Talifestival ja Intsikurmu Välisfestival.

Isiklikku

Peale minu sündi elas minu pere Tartu servas Eerikal. Hiljem Haagel, mis on 4 km Eerikalt Viljandi poole. Alates 2004. aastast elan Tallinnas.
Ma olen Lauri Kulpsoo, Merlin Kulpsoo ja Sandra Pärgma vend ning Arno ja Maria Kulpsoo poeg. Ma olen abielus Elika Kiilo-Kulpsooga (2017) ja meil on kaks last: Uku (2009) ja Mirt (2014).
Annan välja endanimelist tunnustust /Oliver Kulpsoo nimeline tunnustus/ rahvusvahelisel tantsupäeval 29. aprillil (laureaadid: 2017 – Mairika Plakso, 2018 – Raho Aadla, 2019 – Kai Valtna).

Tunnustus

2012 aasta lavastus - "Gilgameš ehk igaviku nupp". Von Krahli Teater. Idee ja lavastus Peeter Jalakas, dramaturg Tarmo Jüristo, tehnilised lahendused Enar Tarmo, muusika Erkki Hõbe, videokunstnik Emer Värk, kunstnik Liisi Eelmaa, valgus Oliver Kulpsoo, helikujundus Renzo van Steenbergen, Eesti teatri aastaauhind
2016 lavastust ettevalmistava töötaja auhind, Eesti teatri aastaauhind
2017 Kultuurkapitali näitekunsti sihtkapitali aastane loominguline stipendium
2019 Kultuurkapitali Ela ja sära stipendium
2019 Teater. Muusika. Kino. Septembri Persona Grata

Eesti Teatri Aastaauhind

2013 kunstniku auhind - Nele Sooväli, Oliver Kulpsoo ja Martin Makarevitš – kujundus lavastusele "Õhtute kollane tolm" (Von Krahli Teater)
2014 etendust teenindava töötaja auhind
2015 kunstniku auhind - Reet Aus, Mikk-Mait Kivi, Oliver Kulpsoo – kujundus lavastusele "Millest me räägime, kui me räägime armastusest ehk Barbarella" (Von Krahli Teater)
2015 etendust teenindava töötaja auhind